ایران تشقی ایشلر وزیری محمد جواد ظریف، رسمی اجتماعی ترماغی بولمیش انستگرام آدرسی آرقه لی نشر قیلگن پیامیده وظیفه سیگه دوام ایتالمس لیگینی بیلدیردی.
ظریف نشر قیلگن پیامیده؛
"عزیز و جسور ایران ملتی بیلن حرمتلی اداره چیلرگه اوتگن 47 آی دوامیده کورستگن صمیمیتلری اوچون منتدارمن. وظیفم مدتی جریانیده عملگه آشیرالمه گن لیکلریم و کم چیلیکلریم اوچون عذر سوره یمن. اسن لیک بیلن قالینگ" دیب ایتگن.
تشقی ایشلر وزیرلیگی سوزچیسی اورینباسری عباس موسوی، ایران رسمی خبر آژانسی بولمیش ایرناگه بیرگن بیاناتیده ظریف نینگ چیتلنگن لیگینی تایید ایتدی.
ظریف نینگ استعفاسی نینگ سببی بیلن تیگیشلی حلی گچه بیر معلومات بیریلمه گن.
جمهور رئیس لیک دفتر باشلیغی محمود واعظی ایسه اجتماعی ترماقده گی آدرسیدن بیرگن بیاناتیده، ظریف نینگ استعفاسی نینگ جمهور باشلیغی حسن روحانی تامانیدن قبول ایتیلگن لیگی بیلن علاقه لی ادعالرنینگ توغری ایمس ایکن لیگینی بیان ایتدی.
مجلس ملی خوفسیزلیک و تشقی سیاست کمسیون باشلیغی حشمت الله فلاحت پیشه هم "ظریف بوندن آلدین هم بیرنیچه مرته استعفا قیلدی. بیراق بو مرته استعفا قرارینی عام گه بیلدیردی. ظریف شونده ی قیلیب جمهور باشلیغی روحانی نینگ هم بو قرارنی قبول قیلیشینی خواهله گنینی کورستماقده" دیب تیلگه آلگن.
باشقه تاماندن، اجتماعی ترماقده گی پیاملرده، سوریه تیزیمی رهبری بشارالاسدنینگ تهران گه توناون کونی عملگه آشیرگن سفریدن ظریف نینگ معلوماتی بولمه گن لیگی و ظریف نینگ هم بونگه عکس العمل کوساتیب بو قرارنی آلگن لیگی ادعا ایتیلماقده.
حادثه پایتخت تاشکینت ده یوزبیرگن
